Søndag er der fastelavnsgudstjeneste i Christianskirken kl. 14.30 og derefter skal der slåes til tønderne.
Juniorkonfirmanderne fra Privatskolen ALS har pyntet fastelavnsris i kirken og konfirmander fra Sønderskovskolen har malet tønder.
Børnekoret deltager og sognepræst Kjeld Claudi Rasmussen holder en kort børnegudstjeneste, hvorefter der er tøndeslagning for små og store børn i Christiansgården.
Når kattekonger og dronninger er kronet, så er der pølser og brød til børnene og kaffe til de voksne.
Sidste år deltog omkring 70.